বারামতি বিপর্যয়ে শোকপ্রকাশ প্রধানমন্ত্রীর! কী বললেন নরেন্দ্র মোদি?

ওয়েব ডেস্ক: মহারাষ্ট্রের (Maharashtra) বারামতিতে ভয়াবহ বিমান দুর্ঘটনায় (Baramati Plane Crash) প্রাণ হারালেন এনসিপি প্রধান ও রাজ্যের উপ-মুখ্যমন্ত্রী অজিত পাওয়ার (Ajit Pawar)। সোমবার সকালে মুম্বই থেকে বারামতির উদ্দেশে রওনা দেওয়া একটি বিমান দুর্ঘটনার কবলে পড়ে। এই মর্মান্তিক ঘটনায় অজিত পাওয়ার-সহ মোট ছয়জনের মৃত্যু হয়েছে। নিহতদের মধ্যে বিমানের দুই পাইলট ও পাওয়ারের নিরাপত্তারক্ষীরাও রয়েছেন। আর এই ঘটনায় এবার শোক প্রকাশ করলেন প্রধানমন্ত্রী নরেন্দ্র মোদি (Narendra Modi)।

সোশ্যাল মিডিয়ায় একটি পোস্ট করে প্রধানমন্ত্রী লেখেন, ‘মহারাষ্ট্রের বারামতিতে ঘটে যাওয়া মর্মান্তিক বিমান দুর্ঘটনায় আমি গভীরভাবে শোকাহত।’ সেই তিনি মোদি আরও লেখেন, ‘যাঁরা তাঁদের প্রিয়জনকে হারিয়েছেন, তাঁদের প্রতি আমার সমবেদনা। এই গভীর শোকের সময়ে শোকার্ত পরিবারগুলির জন্য শক্তি ও সাহস কামনা করি।’

Saddened by the tragic air crash in Baramati, Maharashtra. My thoughts are with all those who lost their loved ones in the crash. Praying for strength and courage for the bereaved families in this moment of profound grief.

— Narendra Modi (@narendramodi) January 28, 2026

আরও পড়ুন: অজিত পাওয়ারের প্রয়াণে ‘মর্মাহত’ মমতা! কী বললেন মুখ্যমন্ত্রী?

সূত্রের খবর, সকাল প্রায় ৮টা নাগাদ মুম্বই থেকে উড়ান শুরু করে বিমানটি। প্রায় ৪৫ মিনিট পর বারামতি বিমানবন্দরে অবতরণের চেষ্টা করার সময়ই দুর্ঘটনাটি ঘটে। দুর্ঘটনার পর ঘটনাস্থল থেকে আগুন ও ঘন ধোঁয়ার কুণ্ডলি উঠতে দেখা যায়। বিমানের ধ্বংসাবশেষ ছড়িয়ে পড়ে এলাকায়। আহতদের দ্রুত অ্যাম্বুল্যান্সে করে নিকটবর্তী হাসপাতালে নিয়ে যাওয়া হয়। তবে ডিজিসিএ (DGCA) জানিয়েছে, বিমানে থাকা যাত্রীই এই দুর্ঘটনায় প্রাণ হারিয়েছেন। তবে দুর্ঘটনার কারণ এখনও স্পষ্ট নয়।

দেখুন আরও খবর:

The post বারামতি বিপর্যয়ে শোকপ্রকাশ প্রধানমন্ত্রীর! কী বললেন নরেন্দ্র মোদি? first appeared on KolkataTV.

The post বারামতি বিপর্যয়ে শোকপ্রকাশ প্রধানমন্ত্রীর! কী বললেন নরেন্দ্র মোদি? appeared first on KolkataTV.